Por un regular en os textos medievals veyemos siempre nomás que Cabra y sale asinas en o censo de Campoflorido de 1713. Bi ha chent viella en o Baixo Aragón que encara dice Cabra a lo lugar. Castel pareixe reintroducito pa esferenciar-lo de Cabra de Mora, tamién Cabra a secas en 1713. Cabra puede que no vienga d'o latín capra, l'animal, porque bi ha muitos toponimos y hidronimos pareixitos (río Cabra, río Cabriuel o primero vien d'Igabrum y o segundo de Capreolus, "cuerzo"). Seguntes Agustín Ubieto Arteta un CASTELLUM de Crabas mencionato en un texto de 1212 corresponde a iste toponimo y a forma Castel de Cabras se documenta en o Fogache de 1495, Cabras entre 1730 y 1787, y Castel de Cabra dende 1834. En as actas d'as Cortz de Maella de 1404 s'escribe Castial de Cabras.